Kyäni

Kyäni er et amerikansk selskap etablert i 2005 av Kirk Hansen, Carl Taylor og Dick Powell.Våre grunnleggere Kyäni

 Forretningsmodell 

Kyänis grunnleggere hevder å ha møtt en forsker som studerte tlingit-stammen i Alaska, og som rapporterte om at dette folkeslaget ikke hadde ord for en lang rekke sykdommer, deriblant kreft og diabetes.The Kyäni Story  Kyäni Deres hypotese ble da at jevnlig inntak av ville blåbær og laks var forklaringen på dette folkeslagets tilsynelatende fremragende helse.

Med bakgrunn i dette grunnla de selskapet i 2005 og valgte forretningsmodellen multi-level marketing (MLM) for å distributere produktene. Virksomheten ble startet opp offisielt i 2007. Totalt har selskapet rekruttert over flere hundre tusen uavhengige distributører på verdensbasis, og mer enn 6.000 av disse er norske. Disse selger forskjellige kosttilskudd som i tillegg til blåbær og laks også inneholder ekstrakter fra en rekke andre naturlige kilder.

Kyäni er medlem av det amerikanske interesseforbundet Direct Selling Association.Kyäni Seldia, the European Direct Selling Association Selskapet ble tatt opp som prøvemedlem i Direktesalgsforbundet i 2012, men fikk ikke innvilget permanent medlemskap grunnet ulovlige helsepåstander i markedsføringen.Kyäni ble ikke tatt opp som medlem i Direktesalgsforbundet! Direktesalgsforbundet Kyäni er derimot medlem i The European Direct Selling Association Seldia.Kyani Seldia Senere ble Kyäni likevel tatt opp som medlem i Direktesalgsforbundet.

Mye av den europeiske utbredelsen av Kyäni har vært basert på personer som også var sentrale i pyramidespillet Darwin International. I Sverige har vekkelsespredikanten Stefan Edefors vært en av hovedpersonene, i Norge har Leif Lindseth vært sentral. Begge var toppselgere i Darwin.Skjult Agenda Forbrukerrapporten (Nasjonalbiblioteket)

Kirk Hansen omkom i en flystyrt 30. november 2019 sammen med 8 andre personer.

I 2022 ble selskapet kjøpt opp av Amare Global.

 Kontroverser 

Påstanden om at tlingit-stammen skiller seg ut når det gjelder helse, er ikke forankret i vitenskap. De er like mottakelige for kreft og diabetes som andre folkeslag, og kreft er sågar den vanligste dødsårsaken blant urfolk i denne regionen.Alaska Native Mortality, 1979–1998 Public Health Reports / November–December 2003 / Volume 118Alaska Native discourse on cancer causation  International Journal of Circumpolar Health Det er også feil at tlingit-språket mangler ord for kreft. Påstanden om at Kyäni betyr «sterk medisin» på tlingit-språket er heller ikke riktig.

I Sverige har selskapet hatt rask vekst, og vervet mer enn 15.000 medlemmer. Mange av disse har blitt vervet gjennom kristne miljøer, og pastoren Leo Hartikainen har stått sentralt i utbredelsen.Pastorns nya mirakelaffär Borås Tidning Dette har samtidig ført til medieoppmerksomhet rundt selskapets forretningsmodell og salgsstrategier.Ungdomar känner sig lurade och rädda Sundsvalls Tidning Den svenske Lotteriinspektionen har uttalt at selskapet opererer i en gråsone, og at det har en rekke trekk som minner om pyramidespill.Politiker i tveksamt handelsnätverk HelaHälsingland I 2015 gikk de til politianmeldelse mot selskapet fordi de mente at forretningskonseptet i hovedsak gikk ut på verving av nye medlemmer og ikke salg av produkter.Kyäni Europe AB polisanmäls för misstänkt kedjebrevsspel Lotteriinspektionen Det norske Lotteritilsynet har uttalt at virksomheten har noen pyramidelignende trekk, men det er ikke gjort noen fullstendig vurdering av selskapets forretningsmodell.Bedrageridømt sentral i juice-nettverk, Kapital 10/2012

I 2013 avslørte det danske TV-programmet Operation X hvordan Kyäni-distributører tillegger produktene helbredende egenskaper og anbefaler å bytte ut vanlige medisiner med Kyäni-produkter.Tog fupmedicin: Mit øje kunne være eksploderet TV2 DanmarkMedicinfup i Operation X: "Juice kan helbrede kræft" TV2 Danmark Den svenske toppselgeren Peter Jakobsson ble filmet med skjult kamera da han påstod at Kyäni-produktene kunne forebygge kreft. Jakobsson har en lang karriere bak seg i nettverksbransjen og var i 2004 med på å etablere selskapet Think7 sammen med blant andre Finn Ørjan Sæle.Sæle tar med T5PC-topper Dagbladet Kyäni reagerte på disse avsløringene ved å avslutte sitt samarbeid med Jacobsson. Marcus Dahlgren var en annen sentral person i utbredelsen av Kyäni i Sverige.15 Inspiring Network Marketing Success Stories Direct Selling StarGlobal News 2015.02  Kyäni I 2018 etablerte han sitt eget nettverksselskap Devide som i begynnelsen av 2019 fikk negativ medieoppmerksomhet i Sverige og varselbrev fra det norske Lotteri- og Stiftelsetilsynet.Nya konceptet Devide lockar kunder med jättevinster Sydsvenska DagbladetNorska spelinspektionen skickar varningsbrev till Devide Sydsvenskan

Estland forbød i 2013 distribusjon av Kyänis produkter grunnet innhold av ulovlige substanser.Kyäni kaebas veterinaar- ja toiduameti kohtusse Ärileht I Ungarn ble Kyäni i 2014 bøtelagt med 6 millioner Ft for utstrakt bruk av ulovlige helsepåstander i sin markedsføring.Bírságot kapott a Kyäni étrend-kiegészítő  Brand Trend

Tyrkiske myndigheter kategoriserte i 2018 Kyäni som et pyramidespill.Turkish authorities name and shame 19 audited pyramid schemes BehindMLMBakanlık, Çiftlik Bank benzeri şirketler için düğmeye bastı! Listede 65 şirket var Hürriyet Året etter gikk Kyäni ut med en uttalelse i tyrkisk media hvor de oppfordret til å ikke lese kritiske artikler om selskapet fordi de mente at disse, inkludert postede kommentarer fra personer som mente å ha tapt penger på Kyäni, var forfalsket informasjon iscenesatt av selskapets konkurrenter for å skade deres omdømme.Kyani dolandırıcılık iddiaları gerçek mi?  Bolu Haber Portali

 Referanser 

Kategori:Nettverksselskaper
Kategori:Pyramidespill
Kategori:Selskaper innen alternativ behandling
Kategori:Selskaper fra USA
Kategori:Selskaper etablert i 2005
Kategori:Medlemmer i Direktesalgsforbundet
Kategori:Bonneville County